கேள்வி: சிவி பூரா பற்றி தகவல் சொல்.
பதில்: சிவி பூரா (''Siwi Boora'') இந்தியா சேர்ந்த ஒரு குத்துச்சண்டை வீரர் இவர் இலகுரக எடைப் பிரிவு குத்துச்சண்டை போட்டியில் போட்டியிடுகிறார். கேலோ இந்தியா இளைஞர் விளையாட்டுப் போட்டிகளில் தங்கப் பதக்கத்தையும், கெலோ பல்கலைக்கழக விளையாட்டுப் போட்டிகளில் தங்கப் பதக்கத்தையும் வென்றுள்ளார்.
கேள்வி: சிவி பூரா - ஆரம்ப மற்றும் தனிப்பட்ட வாழ்க்கை பற்றி விளக்கவும்.
பதில்: சிவி பூரா 1998 ஆம் ஆண்டு அக்டோபர் மாதம் 15 ஆம் தேதியன்று அரியானாவின் இசார் கிராமத்தில் பிறந்தார். இவரின் தந்தை மகேந்திர சிங், ஒரு விவசாயி. இவர் தேசிய அளவில் கூடைப்பந்தாட்டம் விளையாடியுள்ளார். சவீதி பூராஇவரது மூத்த சகோதரியாவார். இவர் சிவி பூராவை குத்துச்சண்டை விளையாடத் தூண்டினார்.
கேள்வி: சிவி பூரா - தொழில் பற்றி நீங்கள் என்ன அறிந்துள்ளீர்கள்?
பதில்: பல்கேரியா நாட்டில் 2013 ஆண்டு நவம்பர் மாதம் 20 ஆம் தேதி முதல் 29 ஆம் தேதி வரை நடைபெற்ற ஏஐபிஏ உலக வெற்றியாளர் போட்டியில் பங்கேற்றார். தைவானில் 2015 ஆண்டு மே மாதம் 14 ஆம் தேதி முதல் 24 ஆம் தேதி வரை நடைபெற்ற ஏஐபிஏ பெண்கள் இளையோர் குத்துச்சண்டை வெற்றியாளர் போட்டியில் பங்கேற்றார். இதே ஆண்டு அக்டோபர் மாதம் உருசியாவில் நடைபெற்ற பயிற்சிப் போட்டியிலும் கலந்து கொண்டார். 2017 ஆம் ஆண்டு சூன் மாதம் 4–11 தேதிகளில் கசக்கிசுத்தான் நாட்டில் நடைபெற்ற குடியரசுத்தலைவர் கோப்பை போட்டியில் பங்கேற்றார். நான்காவது எலைட் மகளிர் தேசிய குத்துச்சண்டை வெற்றியாளர் போட்டியில் எடை வகுப்பு- 64 கிலோ பிரிவில் பங்கேற்றார். , கேரளம் கண்ணூர் நகரத்தில் 2019 ஆம் ஆண்டு திசம்பர் மாதம் 2-8 தேதிகளில் இப்போட்டி நடைபெற்றது.